**Koncertlekcija “Sprādziens mūzikā”**

**Rīgas Teikas vidusskolas skolēnu atsauksmes**

**12.sa klase**

Šis bija kaut kas burvīgs, tik daudz mīļas un joprojām populāras dziesmas vienuviet, kopā ar stāstu par mūzikas attīstību gadu garumā, lielāko koncerta laiku pavadīju dziedot līdz un patiešām izbaudot šo pieredzi.

Interesanti bija redzēt, to kā mūzika “izaug” pirmajā video. Uzzināju daudzas dziesmas, kuras nezināju. Video bija izglītojošs.

Bija interesanti redzēt, kā gadu gaitā mainījusies mūzika un, kas tieši ietekmējis stilu maiņu. Pievienotā vērtība bija tieši stāsti starp dziesmām, kas paskaidroja to nozīmi, kā arī grupa lieliski izpildīja dziesmas.

**10.c klase**

Bija interesanti pieredzēt koncertlekciju attālinātā formātā. Programma nebija pārāk gara, līdz ar to bija viegli noturēt uzmanību. Man patika muzikālais izpildījums, lai gan par mūzikas vēsturi stāstījumā viss jau bija zināms, vienmēr ir noderīgi atkārtot :)

Bija ļoti interesanta koncertlekcija. Man patika, ka bija pati būtiskākā informācija un to pasniedza interesantā veidā, tāpēc arī nebija garlaicīgi. Protams, ļoti forši bija skatīties/klausīties dziesmas. Es noteikti ieguvu kādus interesantus faktus un informāciju par dažādiem mūziķiem un mūziku kā tādu, un atsvaidzināju savas zināšanas šajā tēmā!

Lekcija bija interesanta, varēja atcerēties zināmākos singlus un to, kuros gados mūzikā bija konkrētais žanrs.

Multiinstrumentāliste Arta Abaroniņa un mūziķu grupa Mikus Abaroniņa vadībā iepazīstināja ar patiesi interesantiem faktiem par mūzikas vēsturi, vedot mūs cauri gadsimtu mijām un dodot iespēju ielūkoties dažnedažādos mūzikas stilos, sākot ar džezu un beidzot ar mūsdienu popmūziku. Uz skatuves radītā mājīgā atmosfēra, gluži vai mudināja griezties līdzi deju virpulī, toties koncertizrādes beigās atskaņotās pašmāju populārās un tik mīļās dziesmas ļāva kaut uz minūti aizmukt no ikdienas steigas, atstājot ikkatru ar labu garastāvokli un sniedzot spēcīgu emocionālo baudījumu.